Jānis Krēsliņš (vēsturnieks)

Jānis Krēsliņš (dzimis 1924. gada 19. augustā Mālpils pagastā, miris 2021. gada 17. februārī ASV, Ņujorkas štatā) bija trimdas latviešu vēstures un mākslas vēstures pētnieks, bibliogrāfs un dzejnieks.

 Dzīvesgājums 
Dzimis 1924. gada 19. augustā Mālpils pagastā Arnolda Krēsliņa (1892–1958) un viņa sievas Valijas, dzimušas Lubauas, ģimenē. Mācījās Rūjienas pamatskolā, Rūjienas vidusskolā, Rīgas pilsētas 2. ģimnāzijā.
Otrā pasaules kara beigās devās bēgļu gaitās uz Austriju, tad Vāciju, kur studēja vēsturi, anglistiku un mākslas vēsturi Tībingenes Universitātē (1946–1949).

1949. gadā pārcēlās uz ASV, kur studēja Kolumbijas Universitātē Ņujorkā (1951–1963), ieguva maģistra grādu arī bibliotēku zinātnē. Dzīvoja Bronksā kopā ar dzīvesbiedri Skaidrīti un trīs bērniem, strādāja par bibliogrāfu un informācijas speciālistu ASV Ārpolitikas padomē Ņujorkā (1953–1993), līdztekus bija Ņujorkas Publiskās bibliotēkas padomnieks Baltijas vēstures un grāmatniecības jautājumos.

Kopš 1960. gadiem viņa apcerējumi par trimdas latviešu māksliniekiem, literātiem, vēsturniekiem, recenzijas par Baltijas valstu vēsturi regulāri publicēti žurnālā “Jaunā Gaita” un laikrakstā “Laiks”.Anna Mauliņa. Leģendārais Jānis Krēsliņš no nomoda pilsētas Hudzonas krastā "Bibliotēku pasaule", nr. 49 (2010)

Viens no grupējuma "Elles ķēķis" dalībniekiem. Izdots dzejoļu krājums "Tomēr, es atceros" (1960), vēlāko dzejoļu un atdzejojumu kopas ar nosaukumiem "Kā kauli grab" un "Pieminiet viņu!" apkopotas Rakstu 1. sējumā. Atdzejojis T. S. Eliota poēmu "Četri kvarteti", tās fragmentu atdzejojumu publikācijas periodikā no 1977. gada, pilns atdzejojums iekļauts viņa "Rakstu" 1. sējumā.

Viņa dēls ir Jānis Krēsliņš jun. ir Zviedrijas Karaliskās Bibliotēkas bibliotekārs.

 Darbi 
 Foreign Affairs Bibliography by Henry L. Roberts, Jean Gunther, and Janis A. Kreslins, 1955.
 Tomēr, es atceros. Ņujorka: Ceļinieks, 1960.
 Foreign affairs bibliography: a selected and annotated list of books on international relations, 1962–1972. New York, London: 1976.
 Chronology 1982. Foreign Affairs, 1982, pp. 714-746.
 Recent publications on Baltic history. Baltic Studies Newsletter Association for the Advancement of Baltic Studies  (autors un redaktors)
 Raksti 3 sējumos. Sastādītāja, priekšvārdu un komentāru autore Dace Lūse. Rīga: Valters un Rapa, 2004–2008: 
 sējums. Ceļi un neceļi (2004)
 sējums. Vēstures vārtos (2006)
 sējums. Laikmeta liecības (2008)

 Ārējās saites 
 Jānis Krēsliņš un latviešu "grūtā dzimšana" Irēne Avena, Jaunā Gaita nr. 241, jūnijs 2005.

 Apbalvojumi un pagodinājumi 
 Triju Zvaigžņu ordenis, V šķira (1998)
 Ērika Raistera Piemiņas fonda prēmijas laureāts (1995)
 Anšlava Eglīša un Veronikas Janelsiņas fonda laureāts (2009)
 Latvijas Zinātņu akadēmijas ārzemju loceklis (1998)

 Atsauces 

Kategorija:1924. gadā dzimušie
Kategorija:2021. gadā mirušie
Kategorija:Siguldas novadā dzimušie
Kategorija:Trimdas latvieši
Kategorija:Triju Zvaigžņu ordeņa kavalieri